b'\n_START_ARTICLE_\nBMW\n_START_SECTION_\nBMW kompleks\n_START_PARAGRAPH_\nBMW kompleks v M\xc3\xbcnchenu sestavljajo poslovna zgradba BMW, BMW muzej, BMW svet in obrat M\xc3\xbcnchen za izdelavo avtomobilov.\n_START_SECTION_\nUspeh\n_START_PARAGRAPH_\nUspeh podjetja BMW je vedno temeljil na dolgoro\xc4\x8dnem razmi\xc5\xa1ljanju in odgovornem ravnanju. Iz tega naslova se je podjetje znotraj verige ustvarjanja vrednosti zavezalo trajnostnemu razvoju na podro\xc4\x8dju ekologije in dru\xc5\xbebe, sprejelo celovito odgovornost za proizvode in podalo jasno obvezo za ohranjanje virov v sklopu integralnega dela strategije podjetja. Zaradi svojih prizadevanj zaseda BMW Group sam vrh lestvice trajnostnega razvoja v svoji industrijski panogi po indeksu Dow Jones Sustainability \xc5\xbee sedmo leto zapored. Bodo\xc4\x8de uspehe pa gradijo z vrhunsko strategijo poslovanja in nastopa na zahtevnem avtomobilskem trgu z vrhunskimi produkti, uspe\xc5\xa1no in razvejano prodajno mre\xc5\xbeo z aktivnostmi, ki obsega ve\xc4\x8d kot 150 dr\xc5\xbeav sveta ter odli\xc4\x8dno organiziranostjo poslovanja, prilagojeno razmeram na tr\xc5\xbei\xc5\xa1\xc4\x8du.\n_START_SECTION_\nRaziskave in razvoj\n_START_PARAGRAPH_\nV BMW posve\xc4\x8dajo veliko skrb tudi raziskavam in razvoju, kjer deluje ve\xc4\x8d skupin. Izdelujejo hibridne in elektri\xc4\x8dne avtomobile, poleg tega pa posku\xc5\xa1ajo zmanj\xc5\xa1ati porabo pri navadnih modelih z enako ali celo bolj\xc5\xa1o dinamiko vo\xc5\xbenje ter razviti vozilo na najvi\xc5\xa1jo raven vo\xc5\xbenje. Tak\xc5\xa1ne so zavore, ki shranjujejo energijo pri zaviranju s sistemom EfficientDynamics, var\xc4\x8devalni sistem izklopa vozila na mestu s sistemom Start-Stop, komunikacijski sistem BMW ConnectedDrive...\n_START_SECTION_\nTrajnostna usmeritev in dru\xc5\xbebena odgovornost\n_START_PARAGRAPH_\nPodjetje BMW \xc5\xbeeli tudi v prihodnosti ostati vodilni proizvajalec v premium segmentu vozil na globalni ravni, zato je anga\xc5\xbeirano dru\xc5\xbebeno odgovorno podjetje, ki podpira trajnostno naravnane aktivnosti v svetu. BMW je tudi ponosni partner \xc5\xa1tevilnim projektom po svetu, saj trajnostno povezuje poslovni svet s \xc5\xa1portom in izobra\xc5\xbeevanjem.\n_START_SECTION_\nZa\xc4\x8detki\n_START_PARAGRAPH_\nLeta 1913 je in\xc5\xbeenir Karl Friedrich Rapp ustanovil \xc5\xa1e eno podjetje v M\xc3\xbcnchnu, imenovano Rapp Motorenwerke GmbH za izdelavo letalskih motorjev. Zaradi finan\xc4\x8dnih te\xc5\xbeav je podjetje l.1916 prodal Maxu Frizu in Franzu Josefu Poppu, ki sta ga aprila l.1917 preimenovala v Bayeriche Motoren Werke GmbH. Vzporedno je 7. marca 1916 ustanovil svoje podjetje Gustav Otto z imenom Bayerische Flugzeugwerke AG (BFW), ki se je prav tako ukvarjalo z izdelavo letalskih motorjev. Leta 1917 je to podjetje dobilo tudi uradni logotip, ki pa se ne razlikuje veliko od dana\xc5\xa1njega. Po prvi svetovni vojni l.1922 se je podjetje prestrukturiralo. Finan\xc4\x8dnik Camilo Castiglioni je zagotovil kapital, prvi generalni direktor pa je postal Franz Josef Popp, ki je k svojemu podjetju pripojil \xc5\xa1e del podjetja BFW in tako je nastalo enotno podjetje BMW AG, ki obstaja \xc5\xa1e danes. Jeseni l.1923 so izdelali prvi BMW motocikel BMW R32 in l.1929 \xc5\xa1e prvi avtomobil po licenci angle\xc5\xa1kega Austin Sevena. To je bil model BMW 3/15 PS, imenovan tudi "Dixi".\n_START_SECTION_\nZgodovina\n_START_PARAGRAPH_\nPodjetje BMW Motorsport GmbH je bilo ustanovljeno l.1972, kot h\xc4\x8derinska dru\xc5\xbeba BMW AG in je odgovorno za razvoj in proizvodnjo visokozmogljivih \xc5\xa1portnih modelov BMW. Dirka\xc5\xa1ke verzije teh modelov sodelujejo v raznih dirkah avto \xc5\xa1porta. V letih 1973-1979 je bil predsednik uprave BMW Motorsport GmbH dirka\xc4\x8d Jochen Neerpasch, njegov dirka\xc5\xa1ki kolega Martin Braungart pa je postal tehni\xc4\x8dni direktor med leti l.1972-1979. Leta 1993 pa se je podjetje preimenovalo v BMW M GmbH.\n_START_SECTION_\nBMW i\n_START_PARAGRAPH_\nPodznamko i je BMW za\xc4\x8del razvijati \xc5\xbee l.2007 pod imenom Projekt I. Uradno so prihod podznamke napovedali v februarju l.2011. Trgu je bilo treba ponuditi avtomobil z zelo majhno porabo goriva in brez emisij. Na salonu se je pojavil koncept Megacity Vehicle, ki je kasneje dobil oznako BMW i3 in je popolnoma elektri\xc4\x8dno vozilo brez emisij. Kot dodatno opremo je mo\xc5\xbeno naro\xc4\x8diti \xc5\xa1e poleg elektri\xc4\x8dnega motorja, motor z notranjim zgorevanjem za podalj\xc5\xa1anje dometa vozila. Naslednji je bil predstavljen \xc5\xa1portni model Vision Efficient Dynamics, ki je kasneje dobil oznako BMW i8. V planu ima BMW \xc5\xa1e nekaj vozil i, ki bodo predstavljeni v prihodnosti.'